Diari Oficial de la Generalitat Valenciana


Sumari del DOGV 6183, del 13-01-2010 (2009/14740)

Informació pública amb el text resumit de quatre resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana, de les entitats que se citen a continuació: Fundació Institut d'Estudis Polítics de la Comunitat Valenciana, Fundació Jordi de Sant Jordi de la Comunitat Valenciana, Fundació Interamericana Ciència i Vida la Comunitat Valenciana, i Fundació Sagunt Habitatge i Esport de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6183

Data del DOGV
:   13-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14290


Data del document
:   11-12-2009

Organisme emissor
:   Conselleria de Justícia i Administracions Públiques

Tipus de document
:   Anunci

Anàlisi jurídica

 Descriptors 

:   * fundació
    * registre de documents

Informació pública amb el text resumit de quatre resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana, de les entitats que se citen a continuació: Fundació Institut d'Estudis Polítics de la Comunitat Valenciana, Fundació Jordi de Sant Jordi de la Comunitat Valenciana, Fundació Interamericana Ciència i Vida la Comunitat Valenciana, i Fundació Sagunt Habitatge i Esport de la Comunitat Valenciana. [2009/14845]  
En compliment del que disposa l'article 29.h) de la Llei 8/98, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en què s'estableix com a funció específica del Protectorat «donar publicitat a l'existència i activitats de les fundacions», s'indica el següent:  
Primer. Per Resolució de data de 5 d'octubre de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Institut d'Estudis Polítics Fundació de la Comunitat Valenciana, amb el número 519 V i classificar-la de caràcter laboral, cultural i de promoció de l'acció social. El seu domicili radicarà a València, Gran Via Ramón i Cajal, 55-2ª.  
Segons l'article 6 dels seus Estatuts, la Fundació té com a objecte l'impuls i sosteniment de qualsevol tipus d'estudis, investigacions i activitats de caràcter públic impulsats des de l'òptica de l'alterglobalitat i que contribuïsquen al desenrotllament de la llibertat, la igualtat i la justícia social, i en concret a:  
L'estudi dels fenòmens socials des d'una perspectiva crítica i rigorosa.  
Defensa dels drets socials i la salut laboral.  
La promoció i defensa dels drets humans.  
La lluita contra el racisme i la xenofòbia.  
La promoció de la pau, la solidaritat internacional i la cooperació al desenrotllament.  
El repartiment equitatiu dels recursos per a acabar amb la pobresa.  
El desenrotllament sostenible i el respecte al patrimoni mediambiental.  
La igualtat de gènere i l'emancipació de les dones.  
La recuperació de la memòria històrica democràtica.  
La dignificació i l'ús social de la llengua pròpia del poble valencià.  
Una cultura popular i reivindicativa basada en valors democràtics.  
Aprofundiment democràtic i social de la integració europea.  
Qualsevol altre fi encaminat a la consecució d'una societat més justa.  
Correspon al Patronat de la Fundació determinar el mode en què s'hauran de complir els fins enumerats en l'article anterior. Les prestacions de la Fundació s'atorgaran de forma no lucrativa.  
El desenrotllament de l'objecte de la Fundació s'efectuarà a través d'alguna de les formes següents d'actuació:  
Organitzant trobades, activitats, seminaris i congressos.  
Fomentant la creació d'estudis, investigacions, cursos i conferències.  
Concedint beques i ajudes d'estudi a la investigació.  
Participant en el desenrotllament de les activitats d'altres entitats que realitzen activitats coincidents, convergents o complementàries amb les de la mateixa Fundació.  
Impulsant publicacions, exposicions i altres activitats culturals que promoguen el coneixement de les diferents matèries objecte de la Fundació.  
Mitjançant qualsevol altra activitat lícita, que els fundadors i el Patronat consideren convenient, i s'ajuste als objectius fundacionals.  
Segon. Per Resolució de data de 24 de novembre de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundació Jordi de Sant Jordi de la Comunitat Valenciana, amb el número 521 V i classificar-la de caràcter cultural, esportiva i social. El seu domicili radicarà a Vilanova de Castelló, carrer Jaume Roig, nº 22 .  
La Fundació te per objecte:   
Promoció i utilització del valencià en documents públics i privats.   
Foment de la lectura.   
Foment de música valenciana.   
Promoció i col·laboració de l'esport autòcton valencià.   
Medi ambient.   
Accés a la vivenda als col·lectius més desfavorables.   
Correspon al Patronat de la Fundació determinar la manera en que es deuran complir els fins enumerats en aquest article. Les prestacions de la Fundació s'atorgaran de forma no lucrativa.   
El desenvolupament de l'objecte de la fundació s'efectuarà a través d'alguna de les formes següent d'actuació:   
Traduccions de contractes privats i escriptures públiques, model d'al·legacions i recursos davant l'administració. Premis literaris. Recolzament financer d'edició de llibres. Presentació de llibres. Organització de tires de llibres. Llibreries. Edició de Cds. Promoció de concerts. Recolzament a escales de pilota valenciana. Recolzament altres activitat esportives. Inversió en energies renovables. Reciclatge. Dia de l'arbre. Allotjaments per a col·lectius desfavorables.   
El patronat tindrà plena llibertat per a concretar les activitats de la fundació, tendents a la consecució d'aquells objectius concrets que a juí d'aquell i dins del compliment dels sues fins, siguen els més adequats o convinents en cada moment.   
Seran potencials beneficiaris de la Fundació tant les associacions, com altres fundacions, ONG's, persones físiques i jurídiques. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions expressades anteriorment estime el Patronat que son legítims creditors dels mateixos, d'acord amb les bases, normes o regles que establisca a tal efecte.   
Ningú podrà al·legar front a la Fundació, dret preferent a gaudir dels seus beneficis,ni imposar la seua atribució a persona o entitat determinada.  
Tercer. Per Resolució de data de 24 de novembre de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundació Interamericana Ciència i Vida de la Comunitat Valenciana, amb el número 522V i classificar-la de caràcter educatiu i cultural. El seu domicili radicarà a València, carrer Joaquín Costa, 24, baix.  
D'acord amb l'article 6 dels seus Estatuts, relatiu als fins i activitats:   
La Fundació té com a objecte:  
Promoure i difondre una cultura integral i finalista de la vida humana, i fomentar la discussió i investigació universitària en aquest camp.  
Crear fòrums d'intercanvi d'idees i de diàleg de caràcter multidisciplinari, sobre aspectes relacionats amb el trànsit de la vida humana des del seu inici fins al seu acabament, la inserció en el medi social i cultural modern, així com la relació amb el medi fisiconatural.  
Fomentar l'intercanvi d'investigacions i experiències amb alumnes i professors de distints països, especialment de Llatinoamèrica, i aprofundir sobre els valors que conformen la cultura contemporània amb un enfocament global i universalista.   
Impulsar el voluntariat acadèmic i sensibilitzar els participants i l'opinió pública en general sobre les necessitats de solidaritat, cooperació i integració de les nostres societats, així com mostrar les limitacions que suposa l'individualisme que aïlla les persones i els diferents mecanismes d'exclusió presents en la cultura moderna.  
Correspon al Patronat de la Fundació determinar el mode en què s'hauran de complir els fins enumerats en aquest article.  
El desenrotllament de l'objecte de la Fundació s'efectuarà a través d'alguna de les formes següents d'actuació:  
Organització d'universitats d'estiu, com a via multidisciplinària de discussió entre professors i alumnes universitaris, obertes especialment a persones de països llatinoamericans.  
L'elaboració de recursos i edició de publicacions periòdiques en format electrònic.  
L'organització de cursos, cicles, taules redones, tertúlies, cine fòrums i conferències sobre temes relacionats amb la defensa i dignitat de la vida humana, des de la seua concepció fins al seu acabament natural.  
d) Promoure i finançar la realització de treballs, estudis, projectes, informes i publicacions, que contribuïsquen a crear un clima d'opinió favorable a la vida humana en totes les seues fases.   
Quart. Per Resolució de data de 30 de novembre de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundació Sagunt Habitatge i Esport de la Comunitat Valenciana, amb el número 523 V i classificar-la de caràcter social, cultural i esportiva. El seu domicili radicarà a Sagunt, Camp Nou de Morvedre s/n.  
D'acord amb els articles 5 i 7 dels seus Estatuts, relatiu als fins i activitats, respectivament:   
La Fundació persegueix els fins següents:  
Facilitar l'accés a l'habitatge, en règim de lloguer protegit, als col·lectius especialment vulnerables.  
Generació de recursos econòmics per a finançar la pràctica de l'esport a Sagunt.  
Promoció i defensa del patrimoni històric de Sagunt, com a motor de la dinamització econòmica de la ciutat.  
El desenrotllament dels fins de la Fundació podrà efectuar-se, entre altres modes possibles, pels següents, que s'enumeren sense propòsit exhaustiu:  
Promoció d'habitatges de protecció pública amb destinació a arrendament.  
Gestió dels edificis que es construïsquen.  
Venda de les promocions.  
Realitzar totes aquelles tasques subordinades o accessòries a l'activitat principal.  
Promoció de dotacions esportives, tant privades com públiques.  
Exercir les activitats econòmiques necessàries per al compliment dels fins.  
I, de manera genèric, dur a terme totes les actuacions que siguen conduents al millor èxit dels seus fins.  
València, 11 de desembre de 2009.- La secretària autonòmica de Justícia: Patricia Montagud Alario.